Skuespilleren Rod Taylor er død
ARTIKKELEN ER OVER FIRE ÅR GAMMEL Taylor, som døde av hjerteinfarkt i Los Angeles onsdag, var også kjent for sine roller i filmer som «The Time Machine» og John Wayne-filmen «The Train Robbers». Ifølge magasinet People døde Taylor i sitt eget hjem, omgitt av familie og venner. Han etterlater seg kona Carol Kikumura og datteren Felicia. – Faren min elsket yrket sitt. Å være en skuespiller var hans lidenskap, og noe han anså som en kunst og noe han ikke kunne leve foruten, sier datteren i en uttalelse. – Det er så mange utrolige følelser jeg hadde for ham. Rod var en flott kompis av meg og en god støtte å ha. Vi var veldig, veldig gode venner, sier «Fuglene»-medskuespiller Tippi Hedren (84) i en uttalelse. En av hans siste roller var som Winston Churchill i Quentin Tarantinos film «Inglourious Basterds» i 2010.
Den australske skuespilleren Rod Taylor, berømt for sin rolle i Alfred Hitchcocks film «Fuglene», er død, 84 år gammel.